08/05/2020 | Administración LocalMunicipal
Ames
Aprobación definitiva da modificación da Ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames

ANUNCIO Aprobación definitiva da modificación da ordenanza fiscal xeral de xestión, recadación e inspección dos tributos e doutros ingresos de dereito público do Concello de Ames En sesión plenaria do 30 de abril de 2020 é aprobada definitivamente a modificación da ordenanza fiscal xeral de xestión, recadación e inspección dos tributos e doutros ingresos de dereito público Concello de Ames. En cumprimento do previsto no artigo 70.2 da Lei 7/1985, do 2 de abril, reguladora das bases de réxime local (LRBRL), e no artigo 17 do Texto refundido da Lei reguladora das facendas locais, RDL 2/2004 do 5 de marzo, publicase a nova redacción da ordenanza fiscal xeral de xestión, recadación e inspección dos tributos e doutros ingresos de dereito público Concello de Ames que figura como anexo. Contra o presente Acordo interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. De conformidade coa disposición adicional segunda do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o prazo para a interposición do indicado recurso contencioso administrativo computarase dende a data de finalización da declaración do estado de alarma. ANEXO ORDENANZA FISCAL XERAL DE XESTIÓN, RECADACIÓN E INSPECCIÓN DOS TRIBUTOS E DOS INGRESOS DE DEREITO PÚBLICO DO CONCELLO DE AMES TÍTULO I. DISPOSICIÓNS XERAIS Artigo 1. Obxecto Artigo 2. Ámbito de aplicación Artigo 3. Aspectos xerais Artigo 4. Información xeral de carácter tributario Artigo 5. Consultas tributarias TÍTULO II. XESTIÓN TRIBUTARIA CAPÍTULO I. TRIBUTOS DE VENCEMENTO PERIÓDICO Artigo 6. Formación, aprobación e exposición pública de padróns Artigo 7. Variación de cota e doutros elementos tributarios CAPÍTULO II. NOTIFICACIÓNS Artigo 8. Notificación de recibos e liquidacións Artigo 9. Domicilio fiscal Artigo 10. Práctica de notificacións a través de medios electrónicos CAPÍTULO III. BENEFICIOS FISCAIS Artigo 11. Aspectos xerais Artigo 12. Solicitude Artigo 13. Efectos da concesión Artigo 14. Extinción CAPÍTULO IV. División da débeda Artigo 15. División da débeda TÍTULO III. RECADACIÓN CAPÍTULO I. EXTINCIÓN DA DÉBEDA Sección 1.ª. Medios de extinción da débeda Artigo 16. Medios de extinción Sección 2.ª. O pago Artigo 17. Lexitimación para o pago Artigo 18. Pagamento Artigo 19. Medios de pago Artigo 20. Pago mediante cheque Artigo 21. Pago mediante domiciliación Artigo 22. Pago mediante transferencia Artigo 23. Pago mediante xiro postal Sección 3.ª. Aprazamento e fraccionamento Artigo 24. Débedas aprazables ou fraccionables Artigo 25. Solicitudes Artigo 26. Regras especiais en caso de presentación da solicitude na Oficina de Re cadación Artigo 27. Documentación Artigo 28. Garantías Artigo 29. Criterios de concesión Artigo 30. Criterios de cómputo de xuros Artigo 31. Actuacións en caso de falta de pago Sección 4.ª Compensación Artigo 32. Compensación Sección 5.ª. Outras formas de extinción da débeda Artigo 33. Baixa por insolvencia Artigo 34. Prescrición CAPÍTULO II. PROCEDEMENTO DE RECADACIÓN Sección 1.ª. Disposicións xerais Artigo 35. Períodos de recadación Artigo 36. Recadación das cotas de urbanización Sección 2.ª. Recadación en período voluntario Artigo 37. Recadación en período voluntario Sección 3.ª. Recadación en período executivo Artigo 38. Recadación en período executivo Artigo 39. Procedemento de constrinximento Artigo 40. Principio de proporcionalidade Artigo 41. Dilixencias de embargo Artigo 42. Valoración dos bens e tipo de poxa Artigo 43. Procedemento de enaxenación dos bens embargados Artigo 44. Acordo de enaxenación e anuncio de subasta Artigo 45. Licitadores Artigo 46. Desenvolvemento da subasta TÍTULO IV. INSPECCIÓN Artigo 47. Planificación das actuacións inspectoras Artigo 48. Especialidades do procedemento de inspección TÍTULO V. POTESTADE SANCIONADORA EN MATERIA TRIBUTARIA CAPÍTULO I. INFRACCIÓNS E SANCIÓNS Artigo 49. Réxime xurídico Artigo 50. Disposicións xerais sobre infraccións e sancións tributarias Artigo 51. Infraccións tributarias e cualificación. Sancións tributarias Artigo 52. Redución das sancións Capítulo II. Procedemento sancionadoR Artigo 53. Especialidades do procedemento TÍTULO V. REVISIÓN EN VÍA ADMINISTRATIVA CAPÍTULO I. MEDIOS E PROCEDEMENTOS DE REVISIÓN Artigo 54. Medios de revisión CAPÍTULO 2. PROCEDEMENTOS ESPECIAIS DE REVISIÓN Artigo 55. Nulidade de pleno dereito e declaración de lesividade Artigo 56. Revogación de actos Artigo 57. Rectificación de erros Artigo 58. Procedemento de devolución de ingresos CAPÍTULO 3. RECURSO DE REPOSICIÓN Artigo 59. Recurso de reposición TÍTULO VII. USO DE MEDIOS ELECTRÓNICOS, INFORMÁTICOS E TELEMÁTICOS CAPÍTULO I. DOS MEDIOS ELECTRÓNICOS Artigo 60. A sede electrónica Artigo 61. Documentos administrativos electrónicos, copias e compulsas electrónicas Artigo 62. Identificación e firma electrónica dos cidadáns, persoas xurídicas e entidades sen personalidade xurídica CAPÍTULO II. OFICINA DE ASISTENCIA EN MATERIA TRIBUTARIA Artigo 63. Oficina de asistencia en materia tributaria Disposicións adicionais Disposición derrogatoria Disposición final TÍTULO I.–DISPOSICIÓNS XERAIS Artigo 1.–Obxecto.1. A presente Ordenanza dítase ao amparo do artigo 106.2 da Lei 7/1985, do 2 de abril, reguladora das Bases do Réxime Local, dos artigos 11, 12.2 e 15.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, así como do apartado 3 da disposición adicional cuarta, apartado 3, da Lei 58/2003, do 17 de decembro, Xeral Tributaria.2. A ordenanza apróbase para: a) regular aspectos comúns a diversas ordenanzas fiscais co fin de evitar a súa reiteración b) regular materias que precisan de concreción ou de desenvolvemento polo Concello c) desenvolver a Lei 58/2003, do 17 de decembro, Xeral Tributaria, así como os seus regulamentos Artigo 2.–Ámbito de aplicación.1. A presente Ordenanza Xeral aplicarase na xestión, inspección e recadación dos tributos e dos ingresos de dereito público do Concello de Ames, de acordo cos principios de territorialidade e residencia efectiva.2. Os órganos competentes poderán emanar instrucións interpretativas ou aclaratorias desta Ordenanza e das Ordenanzas reguladoras de cada exacción. As instrucións publicaranse na sede electrónica do Concello e serán de obrigado cumprimento. Artigo 3.–Aspectos xerais.1. A tramitación de expedientes rexerase polo principio de eficacia, así como por criterios de racionalidade e eficiencia, procurando simplificar os trámites que deba realizar o cidadán.2. Impulsarase o emprego de medios electrónicos, informáticos e telemáticos para a tramitación dos expedientes.3. Os interesados nun procedemento de xestión, recadación ou inspección de tributos municipais poderán apelar ao seu dereito de non achegar documentos que se atopen en poder do Concello de Ames, sempre e cando indiquen o día e o procedemento no que foron presentados no Concello. Non obstante, o Concello poderá requirir a ratificación de datos concretos, propios ou de terceiros, previamente achegados.4. Cando con motivo da presentación dalgunha solicitude ou escrito dirixido ao Concello se tivera que satisfacer algunha taxa, a cota correspondente autoliquidarase e ingresarase, debendo achegar o documento que se vaia a rexistrar o comprobante de ter efectuado o dito ingreso.5. Nos casos nos que o interesado solicite a remisión por correo postal de calquera documentación, o custe do envío correrá pola súa conta, mediante envío contra reembolso.6. Prestarase asistencia aos obrigados tributarios na cumprimentación de declaracións, comunicacións e autoliquidacións, esixibles na xestión e recadación de ingresos de dereito público municipal, e no uso de medios electrónicos. Artigo 4.–Información de carácter tributario.1. Publicarase na sede electrónica a seguinte información xeral: – Textos actualizados das ordenanzas fiscais e das ordenanzas reguladoras de prezos públicos. – Instrucións municipais interpretativas ou aclaratorias que establezan criterios para a aplicación da normativa reguladora dos ingresos de dereito público municipal. – Modelos normalizados de declaracións, comunicacións de datos, solicitudes relativas á xestión de tributos e ingresos de dereito público local. – Calendarios de cobranza. – Formas, medios e lugares de pago. – Descrición dos procedementos de xestión desenvolvidos polo concello. – Texto de preguntas e respostas que realiza con frecuencia os cidadáns. – Texto literal da delegación de competencias de carácter tributario noutras administracións. – Texto literal de convenios subscritos cuxo obxecto sexa a realización de funcións de xestión, liquidación, inspección e recadación de ingresos de dereito público locais, por parte de Administracións.2. A información de carácter persoal, poderá solicitarse por comparecencia persoal, ou telematicamente. No primeiro caso, requirirase a identificación mediante NIF e acreditación da representación, no seu caso. Si a información solicítase telematicamente, precisarase utilizar algúns dos medios de identificación e sinatura electrónicos previstos nos artigos 9 e 10 da Lei 39/2015, do 1 de outubro, do Procedemento Administrativo Común das Administracións Públicas. Artigo 5.–Consultas tributarias.1. Consultas tributarias presenciais. a) Nas oficinas municipais poderanse realizar cantas consultas sexan de interese xeral e non afectan datos persoais diferentes dos propios de quen efectúa a consulta. b) As consultas poderán realizarse polo propio obrigado tributario, pola persoa que acredite a súa representación, ou por un terceiro si acredita interese lexítimo. c) As persoas a que se refire o apartado anterior deberán presentar o documento nacional de identidade que será obxecto de comprobación nas oficinas municipais e retornado ao presentador.2. Consultas tributarias telefónicas. a) As consultas de carácter xeral poderanse realizar telefonicamente, sen necesidade de acreditar o interese e serán atendidas de forma completa, sempre que se refiran a materias incluídas na competencias non delegadas de xestión tributaria e recadatoria municipal. No caso de que a consulta versase sobre temas diferentes, indicarase a administración, organismo ou unidade administrativa á que dirixir a consulta. Son materias de carácter xeral: períodos, lugares e formas de pago; condicións dos aprazamentos e fraccionamentos de pago; presentación de declaracións, recursos, alegacións ou solicitudes; modo de acceder e utilizar a sede electrónica ou a Oficina Virtual Tributaria do Concello de Ames. b) As consultas telefónicas que afecten a datos persoais, cuxa realización telefónica só poderán ser formuladas polos interesados. A acreditación da identidade do consultante levarase a cabo respondendo as preguntas de que atende a chamada e versarán sobre datos contidos nun documento que só coñece o interesado, relativos ao número de expediente, ou a outros datos que se poidan establecer.3. Consultas tributarias escritas. a) As consultas tributarias escritas formularanse polo obrigado tributario, ou polo seu representante, mediante escrito dirixido á Alcaldía, que conterá como mínimo: – Nome e apelidos ou razón social, así como número de identificación fiscal do obrigado tributario, e, no seu caso, do representante. – Dirección a efectos de notificacións. – Obxecto da consulta. – Manifestación expresa indicando se no momento da súa presentación estase a tramitar un procedemento, solicitude ou recurso relacionado co réxime, clasificación ou calificación prantexado na consulta. – Explicación clara dos antecedentes e circunstancias do caso. Si a solicitude non reúne os requisitos establecidos neste apartado, o órgano competente para a tramitación requirirá ao obrigado tributario para que nun prazo de 10 días, contados a partir do día seguinte ao da notificación do requirimento, emende o defecto con indicación de que de non atendelo terase por non presentada a consulta e arquivase sen máis trámite. b) As consultas tributarias escritas formularanse antes da finalización do prazo establecido para a presentación de declaracións, autoliquidacións ou o cumprimento doutras obrigas tributarias, e deberanse contestar o prazo de seis meses dende a presentación. Si a presentación da consulta se efectuase con posterioridade aos prazos establecidos no parágrafo anterior, inadmitirase e comunicarase cita circunstancia ao interesado. c) O órgano competente para contestar poderá requirir ao obrigado tributario a documentación ou información que estime necesaria para efectuar a contestación. Transcorridos tres meses a partir do día seguinte ao da notificación do requirimento sen que se efectúe a remisión da documentación ou información, producirase a caducidade do expediente e ordenarase o seu arquivo. d) A resposta ás consultas tributarias escritas terá efectos vinculantes para o concello, agás que expoñan cuestións relacionadas co obxecto ou a tramitación dun procedemento, recurso ou reclamación iniciado antes de formulalas. e) A competencia para contestar ás consultas establecidas neste precepto corresponderalle ao alcalde do Concello de Ames ou órgano en quen delegue, sen que caiba recurso ningún contra a contestación, e sen prexuízo de que poida recurrirse contra o acto ou actos ditados de acordo cos criterios manifestados nelas. No suposto de que as consultas versen sobre a xestión, inspección de tributos do Concello de Ames, respecto aos que se tiveran delegados tales facultades na Deputación da Coruña, darase traslado daquelas ao organismo provincial.4. Nos restantes aspectos non previstos neste artigo, o réxime de consultas rexerase polo disposto no artigo 88 da Lei 58/2003, do 17 de decembro, Xeral Tributaria e artigos 66 e seguintes do Regulamento de Xestión Tributaria. TÍTULO II.–XESTIÓN TRIBUTARIA CAPÍTULO I.–TRIBUTOS DE VENCEMENTO PERIÓDICO Artigo 6.–Formación, aprobación e exposición pública de padróns.1. A formación dos padróns e matrículas será realizada polas oficinas xestoras da respectiva exacción, e tomará como base os datos obrantes na Administración, as declaracións dos obrigados tributarios ou o resultado de actuacións de comprobación, investigación ou verificación de datos.2. Os padróns ou matrículas, ademais dos datos específicos que precisen segundo os elementos configuradores de cada exacción, incluirán os aspectos seguintes: a) Nome e apelidos ou razón social do obrigado tributario ao pago. b) NIF e domicilio fiscal do obrigado tributario ao pago. c) Emprazamento da finca, establecemento industrial ou comercial, ou elemento identificador do obxecto tributario obxecto de exacción. d) Base impoñible e/ou liquidable. e) Tipo de gravame. f) Cota tributaria.3. A aprobación dos padróns é competencia da alcaldía, ou concellaría na que delegue.4. Os padróns ou matrículas de tributos de vencemento periódico exporanse ao público durante o prazo no que o tributo se atope en período voluntario de ingreso, previo anuncio no Boletín Oficial da Provincia, de forma que a finalización do período voluntario de ingreso coincida coa finalización do prazo de exposición pública. Dicha publicación producirá os efectos os efectos de notificación colectiva previstos no artigo 102.3 da Lei 58/2003, do 17 de decembro, Xeral Tributaria. Os correspondentes edictos publicaranse na sede electrónica do Concello de Ames e na Oficina Virtual Tributaria.5. Durante o período de exposición pública, os interesados poderán consultar o padrón ou matrícula mediante atención personalizada nas dependencias de Recadación, ou nas que se designen en cada caso, no horario de atención ao público, debendo os interesados acreditar tal condición para poder acceder á información tributaria correspondente, xa se efectúe mediante acceso restrinxido aos documentos que conteña o padrón ou matrícula, mediante visualización dos datos de pantalla, mediante copia dos mesmos ou mediante comunicación verbal da información.6. Os anuncios de cobranza darán a coñecer a exposición pública dos padróns ou matrículas e nos mesmos constarán os seguintes aspectos: a) Prazos de ingreso e data de adeudo das domiciliacións. b) Medios de pago. c) Lugares de ingreso. d) Horas de ingreso: – Nas oficinas das entidades bancarias colaboradoras: no seu horario habitual de caixa. – Na Oficina Virtual Tributaria do Concello de Ames: en calquera momento do período de ingreso en voluntaria. – Na Banca Electrónica ou caixeiros das entidades colaboradoras: en calquera momento do período de ingreso en voluntaria. e) Advertencia de que transcorridos os prazos do período voluntario de pago, as débedas non ingresadas esixiranse polo procedemento de prema, e deveñarán as recargas previstas no artigo 28 da Lei 58/2003, do 17 de decembro, Xeral Tributaria e os xuros que, no seu caso, procedan. Artigo 7.–Variacións de cota tributaria ou outros elementos tributarios.1. As variacións das cotas tributarias ou de outros elementos tributarios, en tributos de vencemento periódico, debido á modificacións introducidas por leis ou pola ordenanza fiscal reguladora da exacción, serán notificadas colectivamente. O mesmo tratamento terán as variacións derivadas das declaracións que deba efectuar o obrigado tributario.2. Cando a Administración teña coñecemento da existencia, da modificación ou da desaparición dos elementos configuradores do feito impoñible, e non tivesen sido declarados polo obrigado tributario, notificarase este feito ao interesado, conferíndolle un prazo de 10 días para que formule as alegacións que considere oportuno. Transcorrido o dito prazo, e vistas as alegacións formuladas, no seu caso, procederase ao ditado da resolución de inclusión, variación ou exclusión que proceda, que será notificada ao interesado, sen prexuízo das sancións que, no seu caso, resultaran de aplicación. As modificacións descritas no parágrafo anterior xurdirán efecto na matrícula ou padrón do período impositivo inmediato posterior. Así mesmo, a Administración practicará as liquidacións que foran pertinentes referidas aos períodos non prescritos. CAPÍTULO II.–NOTIFICACIÓNS Artigo 8.–Notificacións de recibos e liquidacións.1. As liquidacións incluídas nos padróns de tributos de vencemento periódico (recibos) no respectivo rexistro, padrón ou matrícula, unha vez notificada a liquidación correspondente á alta, notificaranse colectivamente mediante o anuncio de exposición pública regulado no artigo 6, a través do BOP e da sede electrónica do Concello de Ames. O envío dos documentos de pago dos recibos de tributos de vencemento periódico e notificación colectiva non é obrigatorio para o Concello.2. As liquidacións por tributos de deveño puntual, así como as liquidacións de alta nos tributos de deveño periódico, notificaranse persoalmente ao obrigado tributario no seu domicilio fiscal, con expresión de: a) Identificación do obrigado tributario. b) Elementos determinantes da contía da débeda tributaria. c) Motivación das mesmas cando non se axusten aos datos consignados polo obrigado tributario ou á aplicación ou interpretación normativa realizada polo mesmo, con expresión dos fundamentos de dereito e dos feitos que as orixinen. d) Os medios de impugnación que poidan ser exercidos, órgano ante o que deban presentarse e prazo para a súa interposición. e) Lugar, prazo e forma en que debe ser satisfeita a débeda tributaria. f) O seu carácter de provisional ou definitiva.3. Cando non fora posible realizar a notificación ao obrigado tributario, ou ao seu representante, no seu caso, por causas non imputables á administración, e intentada a lo menos dúas veces no domicilio fiscal, ou no designado polo interesado si se trata dun procedemento iniciado á súa solicitude, faranse constar no expediente as circunstancias do intento da notificación.4. Nos supostos de notificación con resultado de “descoñecido” ou “enderezo incorrecto”, aplicarase o disposto no artigo 9.3 desta Ordenanza.5. Si no momento de entrega da notificación se tivera coñecemento do falecemento ou da extinción sobrevida da personalidade xurídica do obrigado tributario, deixarase constancia no expediente de tal extremo, que será comprobado pola Administración tributaria. Si a notificación se refire a unha resolución que poña fina un procedemento, o intento de notificación considerarase válido para os efectos de entender cumprimentada a obriga de notificar dentro de prazo as resolucións, aínda que deberá practicarse a notificación aos sucesores do obrigado tributario.6. As notificacións defectuosas producirán efecto a partir da data na que o interesado realice actuacións que supoñan coñecemento do contido da resolución ou acto obxecto da notificación, ou interpoñan un recurso. Artigo 9.–Domicilio fiscal.1. O domicilio fiscal é o lugar de localización do obrigado tributario nas súas relacións coa Administración tributaria, e será o que dispón o artigo 48 da Lei 58/2003, do 17 de decembro, Xeral Tributaria.2. Os obrigados tributarios deberán comunicar o seu domicilio fiscal e o cambio do mesmo á Administración tributaria municipal, no prazo dun mes a contar dende o día seguinte ao momento no que se produza o dito cambio, mediante a presentación do modelo normalizado que se aprobe ao efecto, mediante a presentación da folla de empadroamento ou de calquera outro escrito que deixe constancia do cumprimento da obriga da presentación da declaración censual. Non será válida e non xurdirá efectos ante o Concello de Ames, a comunicación de cambio de domicilio fiscal con carácter parcial, referida unicamente a determinados conceptos de ingreso ou a determinados obxectos tributarios.3. No caso de incumprimento deste deber polo obrigado tributario, a Administración tributaria municipal poderá tentar a notificación en calquera domicilio que lle conste. Se estas tentativas tiveran o resultado de “descoñecido” ou “enderezo incorrecto”, o domicilio que subministre a AEAT terá plena validez e xurdirá plenos efectos, sen que sexa preciso realizar mais comprobacións nin mais intentos de notificacións que esta, con carácter previo á notificación por comparecencia no BOE. Artigo 10.–Práctica de notificacións a través de medios electrónicos.1. O réxime para a práctica de notificacións a través de medios electrónicos será o previsto na Lei do Procedemento Administrativo Común das Administracións Públicas.2. As notificacións por medios electrónicos entenderanse practicadas no momento no que se produza o acceso ao seu contido. No sistema quedará constancia da data e da hora do acceso, e dos efectos da notificación, figurando isto na certificación de notificación electrónica por comparecencia. Cando a notificación por medios electrónicos fose obrigatoria, ou fora expresamente elixida polo interesado, entenderase practicada no momento de acceso ao seu contido ou cando transcorran dez días naturais dende a posta a disposición sen que se accedese á mesma.3. Están obrigados a recibir notificacións e comunicacións electrónicas: – As persoas xurídicas. – As entidades sen personalidade xurídica do artigo 35.4 da Lei Xeral Tributaria. – As persoas que exerzan unha actividade profesional para a que se requira colexiación obrigatoria, para os trámites e actuacións que realicen en exercicio de dita actividade profesional. En todo caso, os notarios e os rexistradores da propiedade e mercantís. – As persoas que representen a un interesado que estea obrigado a relacionarse electronicamente coa Administración.4. As persoas ou entidades do apartado anterior deberán en todo caso facilitar unha dirección de correo electrónico no que se remitirán os avisos de posta a disposición das notificacións electrónicas. De non facelo, as notificacións poranse a disposición do interesado na sede do Concello de Ames. CAPÍTULO III.–BENEFICIOS FISCAIS Artigo 11.–Aspectos xerais 1. Non poderán concederse mais exencións, bonificacións ou reducións que aquelas que estableza expresamente a Lei. Non obstante, tamén poderán recoñecerse beneficios fiscais mediante ordenanza fiscal, naqueles supostos expresamente previstos pola Lei.2. As exencións, bonificacións ou reducións interpretaranse no seu sentido estrito.3. A concesión de beneficios fiscais non xera dereitos adquiridos a quen os desfruta, ante supostos de modificacións legais ou regulamentarias contidas na normativa municipal.4. A carga da proba do cumprimento dos requisitos establecidos para a obtención dun beneficio fiscal corresponde ao obrigado tributario, debendo achegarse toda a documentación esixible, ademais daqueloutra que se considere necesaria pola área xestora.5. En defecto de previsión específica na ordenanza reguladora de cada exacción para a tramitación e resolución de solicitudes de bonificacións nelas previstas atendendo a criterios de capacidade económica, aplicaranse as seguintes regras: 5.1. Na valoración das solicitudes de bonificacións terase en conta a renda per cápita familiar e a situación existente no exercicio fiscal inmediatamente anterior, coa excepción dos supostos onde proceda o outorgamento dunha bonificación por familia numerosa, e de separación, divorcio ou ruptura do vínculo non matrimonial, supostos ambos nos que a súa acreditación na data da solicitude da bonificación será tida en conta soamente aos efectos do cómputo dos membros da unidade familiar.5.2. A renda per cápita familiar englobará os ingresos netos anuais de todos os membros da unidade familiar, divididos polo número de membros computables do exercicio fiscal que proceda segundo o disposto no parágrafo anterior. É requisito obrigado presentar certificación de vida laboral de todos os integrantes da unidade familiar en idade laboral. Ademais, para a determinación destes ingresos seguiranse as seguintes regras: a) No caso de presentación da declaración do Imposto sobre a Renda das Persoas Físicas, determinaranse pola agregación da base impoñible xeral coa base impoñible de aforro. b) No caso de non presentación da declaración do Imposto sobre a Renda das Persoas Físicas por atoparse nalgún dos supostos do artigo 61 do regulamento do Imposto, determinaranse polos importes do certificado negativo de renda expedido pola AEAT, do certificado de prestacións ou pensións percibidas emitido pola administración, entidade ou organismo pagador (Tesouraría Xeral da Seguridade Social, SEPE, Xunta de Galicia). Xunto coa documentación da letra b), achegaranse os seguintes documentos: – Un certificado bancario da entidade na que confíen as contas ou depósitos relativo ao saldo medio existente nos seis meses anteriores á petición do beneficio fiscal, por cada membro computable da unidade familiar – Unha declaración xurada dos bens inmobles urbanos e rústicos dos que sexan titulares, coa referencia catastral, ubicación e valor catastral; e dos vehículos de tracción mecánica dos que sexan titulares e a data de adquisición. Se pola valoración do saldo existente en contas, dos bens de que sexan titulares ou pola recente adquisición destes, se evidencian incoherencias cos certificados do apartado b) que supoñan signos de capacidade económica suficiente da unidade familiar, denegarase motivadamente a bonificación solicitada. c) No caso de separación dos proxenitores, considerarase o importe anual recibido polo cónxuxe custodio polos conceptos de pensión alimentaria e/ou pensión compensatoria no período que se estea a valorar, agás demanda por impagamento destas, referida ao exercicio que se estea a valorar d) No caso de separación con custodia compartida, valorarase a renda dos dous proxenitores 6. Será causa de denegación da solicitude de beneficios fiscais, que o obrigado tributario manteña débedas en período executivo co Concello de Ames, salvo que se atopen aprazadas, fraccionadas ou suspendidas. A desatención dos pagos das débedas aprazadas ou fraccionadas suporá a perda do beneficio que se tivera concedido.7. Excepcionalmente, nos supostos nos que conste na respectiva ordenanza reguladora da exacción, poderán concederse beneficios para obrigados que formen parte dunha unidade familiar que se atope situación ou en risco de exclusión social. Os traballadores sociais do concello para o informe desas situacións aplicarán a delimitación xurídica que das mesmas efectúan os artigos 3.3 e 4. e) e h) da Ordenanza municipal da Renda Social de Garantía Mínima e das Axudas para a Recuperación en Situacións de Emerxencia Social. Nestes expedientes, para desfrute da bonificación, redución ou exención non se esixirá o requisito do artigo 11.6 desta Ordenanza Xeral.8. Por aplicación do artigo 6. c) do Real Decreto Lexislativo 2/2004, do 5 de marzo, non poderá establecerse ningún tipo de bonificación ou beneficio fiscal por causa do lugar de residencia do obrigado tributario. Artigo 12.–Solicitude de beneficios fiscais.1. Salvo previsión legal ou regulamentaria expresa en contra, a concesión de beneficios fiscais terá carácter rogado.2. A solicitude de beneficios fiscais deberá realizarse nos seguintes prazos: a) en tributos xestionados mediante autoliquidación ou declaración tributaria, no prazo de presentación da mesma, de acordo coa ordenanza fiscal correspondente ou, no seu defecto, dentro dos trinta días hábiles seguintes á data de deveño. b) en tributos xestionados mediante padrón ou matrícula, b.1. cando se trate de liquidacións por altas no padrón ou matrícula, a solicitude do beneficio fiscal formularase xunto coa declaración tributaria de alta que se presentará no prazo previsto no apartado a). b.2. cando se trate de recibos por deveños posteriores á alta no padrón ou matrícula, a solicitude do beneficio fiscal poderá formularse en calquera tempo.3. A solicitude de beneficios fiscais deberá efectuarse a través dos modelos normalizados aprobados. Para a tramitación do expediente requirirase o consentimento expreso do interesado para a comprobación de todos os datos necesarios para a resolución da solicitude. Artigo 13.–Efectos da concesión.1. Os efectos da resolución de concesión de beneficios fiscais operarán en función do disposto na ordenanza fiscal reguladora de cada tributo. No caso de ausencia de regulación específica, os efectos xurdirán de acordo coas seguintes regras: a) Para beneficios fiscais de carácter rogado: a.1. en tributos xestionados mediante declaración tributaria, o beneficio fiscal aplicarase dende a data de realización do feito impoñible declarado, sempre e cando a solicitude se efectuase no prazo indicado no artigo 12.2. a) e no 12.2. b1), respectivamente. a.2. en tributos xestionados mediante padrón ou matrícula: – No caso de liquidacións por alta, o beneficio fiscal aplicarase dende a data de realización do feito impoñible declarado, sempre e cando a solicitude se efectuase no prazo indicado no artigo 12.2. b1). Si a solicitude fora extemporánea, a resolución de concesión xurdirá efectos nos períodos impositivos deveñados con posterioridade á data da solicitude. – No caso de obxectos tributarios xa incorporados a un padrón ou matrícula, os efectos da resolución de concesión do beneficio fiscal comezará a partir do primeiro deveño que se produza con posterioridade á data de solicitude. b) para beneficios fiscais que se deban tramitar de oficio, o beneficio fiscal xurdirá efectos no momento en que se practique a liquidación, sempre que o servizo xestor dispoña da información acreditativa dos requisitos esixidos para o seu desfrute.2. Os actos de recoñecemento de beneficios fiscais que estean condicionados ao cumprimento de condicións futuras ou á concorrencia de condicións non comprobadas no procedemento no que se concederon, terán carácter provisional. A administración poderá comprobar, nun posterior procedemento de xestión, á concorrencia de tales requisitos ou condicións, regularizando a situación do obrigado tributario, sen necesidade da revisión de ditos actos. Artigo 14. Extinción O incumprimento sobrevido dos requisitos esixidos para a aplicación do beneficio fiscal determinará a perda do dereito ao seu desfrute dende o momento en que estableza a normativa aplicable ou, no seu defecto, dende que se produza o incumprimento, sen necesidade de declaración administrativa previa. CAPÍTULO IV.–DIVISIÓN DA DÉBEDA Artigo 15.–División da débeda no IBI.1. Nos supostos de cotitularidade do dereito constitutivo do feito impoñible do Imposto sobre Bens Inmobles, poderase solicitar a división da débeda.2. Os solicitantes da división da débeda no IBI deberán achegar os datos persoais e os domicilios do resto dos obrigados ao pago, así como os títulos acreditativos da proporción en que cada un deles participa o dereito gravado.3. Unha vez aceptada a solicitude pola administración, os datos incorporaranse ao padrón do exercicio inmediato posterior ao de solicitude.4. Será desestimada a solicitude de división da débeda, nos seguintes supostos: a) cando concorra un único usufructuario, éste será o único obrigado ao pago do tributo, non procedendo a división co resto dos titulares do dominio ou de dereitos reais limitativos do dominio. b) cando o titular sexa unha herdanza xacente, comunidade de bens ou demais entidades sen personalidade xurídica sen cotas de participación. c) si os titulares son cónxuxes e en réxime económico matrimonial de gananciais. d) si como consecuencia da división resultan cotas antieconómicas, ao abeiro da ordenanza fiscal reguladora do IBI. e. Si un dos cotitulares é descoñecido 5. A resolución estimatoria da solicitude non implica, en modo algún, a extinción da solidariedade de todos os obrigados tributarios, de acordo co artigo 35.7 da Lei Xeral Tributaria, polo que si algunha das cotas resulta impagada, esixirase o seu pago a calquera dos cotitulares.6. Nos supostos de separación matrimonial ou de divorcio, cando por sentencia xudicial se atribúa o uso da vivenda a un dos titulares, os interesados poderán solicitar a división da débeda, ou a alteración da orde dos obrigados ao pago para que conste, en primeiro lugar, quen sexa o beneficiario do uso do inmoble, esixíndose acordo expreso entre as partes. TÍTULO III.–RECADACIÓN CAPÍTULO I.–EXTINCIÓN DA DÉBEDA TRIBUTARIA Sección 1.ª.–Disposicións xerais Artigo 16.–Medios de extinción. A débeda tributaria poderá extinguirse por pago, prescrición, compensación, condonación e polos demais medios previstos nas leis. Sección 2.ª.–O pago Artigo 17.–Lexitimación para o pago.1. Calquera persoa poderá efectuar o pago, teña interese ou non no cumprimento de dita obriga, e xa o coñeza e aprobe ou o ignore o obrigado ao pago.2. O terceiro que pague a débeda non estará lexitimado para exercitar ante a administración os dereitos que correspondan ao obrigado ao pago. Artigo 18.–Pagamento.1. A débeda tributaria satisfarase co pagamento en efectivo ou mediante o emprego de efectos timbrados segundo dispoña cada ordenanza fiscal.2. O pagamento deberá facerse dentro dos prazos que se sinalan no artigo 37 desta ordenanza.3. O vencemento do prazo establecido para o pagamento en período voluntario sen que este se efectuara determinará a esixencia das seguintes recargas, incompatibles entre sí, e calculadas sobre a totalidade da débeda non ingresada en período voluntario: a) A recarga executiva que será do 5% e aplicarase cando se satisfaga a totalidade da débeda non ingresada en período voluntario antes da notificación da providencia de constrinximento. b) A recarga de constrinximento reducida que será do 10% e aplicarase cando se satisfaga a totalidade da débeda non ingresada en período voluntario e a propia recarga antes de finalizar o prazo indicado na notificación da providencia de constrinximento. c) A recarga de constrinximento ordinaria do 20% será aplicable cando non se dean os supostos a) e b) anteriores.4. A recarga de constrinximento ordinaria é compatible cos xuros de mora. Cando proceda a recarga executiva ou de constrinximento reducida non se esixirán os xuros de demora deveñados no período executivo.5. Os ingresos correspondentes a declaracións, liquidacións ou autoliquidacións presentadas fora de prazo sen requirimento previo terán seguintes recargas: – Se a presentación da autoliquidación ou declaración se efectúa dentro dos 3, 6 ou 12 meses seguintes ó termo do prazo establecido para a presentación e ingreso, a recarga será do 5, 10 ou 15%, respectivamente. Dita recarga calcularase sobre o importe da liquidación derivado da declaración extemporánea e excluirá as sancións e os xuros de mora deveñados ata a presentación da autoliquidación ou declaración. – Se a presentación da autoliquidación ou declaración se efectúa unha vez transcorridos 12 meses dende o termo do prazo establecido para a presentación, a recarga será do 20% e excluirá as posibles sancións. Nestes casos, esixiranse os xuros de mora polo tempo transcorrido dende o día seguinte á finalización dos 12 meses posteriores ao remate do prazo establecido para a presentación ata o momento da autoliquidación ou declaración. O importe das recargas a que se refire este apartado 5 reducirase nun 25% sempre que se cumpra o disposto no artigo 27.5 da Lei Xeral Tributaria. Artigo 19. Medios de pago. O pago de débedas e sancións tributarias en efectivo poderá efectuarse mediante: a) Ingresos de efectivo nas oficinas abertas ao público polas entidades financeiras colaboradoras no correspondente horario de atención ao público das mesmas, ou nos caixeiros automáticos de ditas entidades. b) Domiciliación. c) Cheque. d) Transferencia. e) Tarxeta de débito ou crédito. Artigo 20.–Pago mediante cheque.1. En supostos excepcionais e debidamente motivados será admisible o pago mediante cheque bancario, debendo Recadación, comunicar expresa e formalmente tal posibilidade ao obrigado ao pago. A estes efectos, na carta de pago consignarase o pago mediante cheque. O cheque, ademais de reunir os requisitos esixidos pola lexislación mercantil, deberá ser nominativo a favor do Concello e estar conformado pola entidade emisora, en data e forma. En todo caso, deberá achegarse xunto co pagamento o documento adxunto que identifique ao debedor e a desagregación da débeda aboada.2. No caso de entrega do cheque en entidades financeiras colaboradoras, a súa admisión quedará supeditada a que, ademais dos requisitos anteriores, o cheque sexa cruzado. A admisión de cheques que incumpran os requisitos anteriores será a risco da entidade que os acepte.3. Cando un cheque validamente conformado non poida facerse efectivo, en todo ou en parte, unha vez finalizado o período voluntario de ingreso, ditarase providencia de prema pola parte non satisfeita, para o seu cobro á entidade que o conformou.4. A entrega do cheque na entidade colaboradora liberará ao debedor polo importe satisfeito, dende a data en que tivo entrada na dita entidade. Artigo 21. Pago mediante domiciliación.1. Poderá domiciliarse o pago de tributos de vencemento periódico e notificación colectiva.2. A domiciliación será obrigatoria non seguintes casos: – Fraccionamentos ou aprazamento de débeda – Nos supostos en que así o prevea a correspondente ordenanza reguladora da exacción, nos termos previstos no artigo 38 do Regulamento Xeral de Recadación.3. A solicitude de domiciliación, ou da súa baixa, deberá axustarse aos seguintes requisitos: a) presentación de solicitude: – Presencialmente no concello, mediante modelo normalizado que se aprobe, na Oficia de Asistencia en Materia de rexistro. – Telematicamente, a través da sede electrónica do concello ou da OVT – A través da entidade financeira colaboradora, mediante mandato de domiciliación pola cumprimentación dos datos bancarios no documento de ingreso. – Demais lugares previstos no artigo 16.4 da Lei 39/2015. b) Prazo: en defecto previsión expresa nas ordenanzas reguladoras de cada exacción, as solicitudes ou mandatos de domiciliación ou de desdomiciliación realizaranse cunha antelación mínima dun mes respecto á data de inicio do período voluntario de ingreso. As solicitudes efectuadas con posterioridade, producirán efectos no período impositivo seguinte. c) En caso de domiciliación nunha conta que non sexa titularidade do obrigado ao pago, deberá constar a identidade e a conformidade expresa do titular da conta, a relación detallada de recibos obxecto de domiciliación, así como a sinatura do obrigado ao pago. d) xunto coa solicitude achegarase certificado do IBAN da conta.4. As domiciliacións terán validez por tempo indefinido, en tanto non se produza algunha destas circunstancias referidas a cada tipo de exacción: a) Que sexan anuladas polo titular da conta, mediante presentación do mandato de desdomiciliación. b) Que sexan rexeitadas pola entidade de crédito en dous períodos impositivos consecutivos c) Que sexan rexeitadas pola entidade de crédito polos seguintes motivos: – Número de conta incorrecto. – Conta cancelada. – Mandato non válido ou inexistente. – Falta datos no mandato ou son incorrectos. – Conta bloqueada para adeudos directos / conta non admite adeudos directos. – Razón non especificada polo cliente.5. Nos supostos de recibos domiciliados, non se remitirá ao obrigado o pago o documento de pagamento. Os datos da débeda incorporaranse no soporte magnético que orixine o cargo bancario, sendo a entidade financeira a que expida e remita o cargo en conta.6. A data de cargo das domiciliacións dos tributos e ingresos de dereito público deberá constar nos anuncios de cobranza que se publiquen no BOP e na sede electrónica do Concello de Ames.7. Os pagos efectuados mediante domiciliación bancaria entenderanse realizados na data de cargo en conta da domiciliación. Non obstante o anterior, en caso de solicitude de documento xustificativo do pago, o Concello de Ames non o expedirá ata o transcurso do período total durante o cal o titular da conta pode efectuar a devolución do cargo. Artigo 22.–Pago mediante transferencia.1. En supostos excepcionais e debidamente motivados será admisible o pago mediante transferencia a contas bancarias municipais, debendo Recadación, comunicar expresa e formalmente tal posibilidade ao obrigado ao pago. A estes efectos, na carta de pago consignará expresamente a conta de titularidade municipal na que efectuar o ingreso.2. O mandato de transferencia será polo importe da débeda tributaria, e expresará o concepto de ingreso polo que se efectúa, con indicación daqueles extremos que se esixan, como a identificación do valor.3. Simultaneamente ao mandato de transferencia, o ordénante indicará a Recadación a información precisa que permita a identificación e aplicación do ingreso ao sistema de información tributario. Artigo 23.–Pago mediante xiro postal. Cando así se indique expresamente na notificación, os pagos en efectivo de débedas tributarias poderán efectuarse mediante xiro postal, debendo figurar no texto os datos referentes ao remitente e ao seu enderezo, ao obrigado ao pago, á exacción de que se trate, período impositivo, número de recibo ou liquidación e obxecto tributario. Sen prexuízo do anterior, ao mesmo tempo de impoñer o xiro, cursarán o exemplar da notificación ao concello de Ames, consignando en dito exemplar a Oficina de Correos na que se tramitara o xiro, data de imposición e número. Sección 3.ª.–Aprazamentos e fraccionamentos Artigo 24.–Débedas aprazables ou fraccionables.1. Serán susceptibles de aprazamento ou fraccionamento todas as débedas tributarias e ingresos de dereito público que se atopen en período voluntario ou executivo nos termos que establecen os seguintes artigos, o artigo 65 da Lei 58/2003, do 17 de decembro, Xeral Tributaria e nos artigos 44 a 54 do Regulamento Xeral de Recadación.2. Non será aprazables ou fraccionables: a) as débedas por tributos ou ingresos de dereito público xestionados mediante o réxime de autoliquidación, respecto das que non se tivera presentado autoliquidación con carácter previo ou simultáneo á solicitude de aprazamento ou fraccionamento. b) as débedas por tributos ou ingresos de dereito público que, de acordo coa lexislación concursal, teñan a consideración de créditos contra a masa. c) as resultantes da execución de resolucións firmes total ou parcialmente desestimatorias ditadas nun recurso ou nun recurso contencioso administrativo que previamente tiveran sido obxecto de suspensión durante a tramitación dos mesmos. d) as débedas en período executivo que se atopen trabadas por embargos. A estes efectos, considérase que se atopan nesta situación, aqueles expedientes de executiva sobre os que se tivera realizado a retención efectiva nas correspondentes contas correntes, ou sobre os que se tivera recibido resultado positivo do embargo de soldos, salarios ou pensións. d) as débedas ingresos de dereito público derivados da tramitación de expedientes sancionadores en materia de tráfico, durante o prazo de pago voluntario con redución de importe. Artigo 25.–Solicitudes de aprazamento ou fraccionamento.1. A presentación dunha solicitude de aprazamento ou fraccionamento en período voluntario impedirá o inicio do período executivo, pero non o deveño do xuro de mora.2. A solicitude de aprazamento ou fraccionamento de pago realizarase mediante modelo normalizado aprobado ao efecto, e se dirixirá á Tesouraría municipal, consignando os seguintes datos: a) Nome e apelidos, NIF e domicilio do obrigado ao pago e, no seu caso, da persoa que o represente. b) Identificación das débedas, indicando concepto, referencia valor, importe, data de finalización do período voluntario de ingreso, no seu caso. As solicitudes de aprazamento ou fraccionamento de débedas en período executivo haberán de comprender todas as débedas tributarias e de dereito público das que sexa obrigado ao pago o solicitante, e respecto das cales transcorrese o período voluntario de ingreso. c) IBAN de domiciliación das cotas adiadas ou fraccionadas. d) Causas que motivan a solicitude e) Número de fraccións ou data de aprazamento que solicita. f) Garantía que se ofrece, segundo o disposto no artigo 82 da Lei 58/2003, do 17 de decembro, Xeral Tributaria g) Lugar, data e firma do solicitante, no seu caso. h) Indicación de que a débeda respecto da que se solicita o aprazamento ou fraccionamento non ten o carácter de crédito contra a masa, no suposto de que o solicitante se atope nun proceso concursal.3. Si o solicitante mantén débedas en executiva cuxa xestión recadatoria estivera delegada na Deputación, requirirase que ademais da documentación que se indica no punto 2, achegue xustificante de solicitude de fraccionamento ou aprazamento ante dita administración.4. Si a solicitude non reúne os requisitos establecidos ou non se achega a documentación indicada nos apartados anteriores, o órgano competente para a tramitación do expediente requirirá ao solicitante para que, nun prazo de 10 días dende o día seguinte ao de notificación do requirimento, se emende o defecto ou aporte a documentación omitida, coa indicación de que, de non facelo, terase por non presentada a solicitude, e arquivarase sen mais trámite. En concreto, si comprobada a débeda pendente en executiva, non consta a solicitude de fraccionamento da súa totalidade, requirirase ao debedor para que no prazo de dez días hábiles, dende o día seguinte ao de notificación, realice o abono da débeda en executiva non incluída, ou ben presente un novo escrito de solicitude de fraccionamento ou aprazamento no que inclúa a débeda.5. Si a solicitude de aprazamento ou fraccionamento se tivese presentado no período voluntario de ingreso e o prazo para atender o requirimento de emenda rematase con posterioridade ao prazo de ingreso en período voluntario e aquel non fose atendido, iniciarase o procedemento de prema.6. Si a solicitude de fraccionamento ou aprazamento inclúe débedas en voluntaria e en executiva, incoaranse dous expedientes, tramitándose primeiro o da débeda en executiva. Artigo 26.–Regras especiais no caso de presentación na oficina de Recadación. Cando a solicitude de fraccionamento ou aprazamento se realice a través da oficina de Recadación, actuarase do seguinte modo: 1.º. Notificaranse por comparecencia as débedas que figuren sen notificar en período voluntario ou das providencias de prema pendentes de dito trámite, no caso de tributos ou ingresos de dereito público cuxa recadación executiva non se delegara noutras administracións.2.º. Crearase o expediente electrónico da solicitude de fraccionamento ou aprazamento.3.º. Comprobarase que o debedor non teña débedas en período executivo que non consten na solicitude. De ser o caso, requirirase para que as inclúa na solicitude de fraccionamento ou para que efectúe o seu ingreso, so pena de inadmisión da solicitude.4.º. Escanearase a documentación e incorporarase ao expediente electrónico.5.º. Suspenderase o procedemento recadatorio de todos os valores, salvo que se atopen nun expediente executivo respecto do que exista embargo en curso de diñeiro ou de salarios ou pensións.6.º. Informe proposta de resolución estimatoria sempre que: – Se puidera suspender o procedemento recadatorio de todas as débedas incluídas na solicitude e cuxa recadación corresponda ao concello – O debedor non teña débedas en executiva co concello de Ames respecto das quede acreditada solicitude de fraccionamento – Que conste aportada toda a documentación requirida, e non existan deficiencias na mesma – Que a débeda a fraccionar ou fraccionar que xestione o concello non exceda de 3.000 €, de acordo co disposto no artigo seguinte.7.º. Notificación do informe proposta ao debedor ou ao seu representante debidamente acreditado 8.º. Elevación da proposta ao órgano competente para a súa resolución. Artigo 27.–Documentación.1. Xunto coa solicitude de fraccionamento ou aprazamento, achegarase a seguinte documentación: – DNI do obrigado ao pago e da persoa que firme a solicitude, no seu caso. – Acreditación da representación. – Cando o solicitante sexa un sucesor, por falecemento do debedor, deberá acreditar o falecemento deste e a súa condición de sucesor. – Para a xustificación de dificultades económico financeiras que impidan ao debedor transitoriamente efectuar o pago: I. Si o obrigado ao pago non está obrigado á levanza de contabilidade: copia íntegra da declaración da renda do último período impositivo, ou certificado negativo da AEAT no caso de que non estivese obrigado a presentala. Ademais, certificacións da administración ou organismo pagador de prestacións públicas por desemprego, por percepción de pensións ou prestacións sociais de calquera natureza, de ser o caso. II. si o obrigado ao pago debe levar contabilidade, balance de situación e conta de perdas e ganancias do último exercicio – Si algunha débeda foi calculada mediante autoliquidación, copia desta, salvo que a mesma obre en poder da administración, caso no que se indicará en qué procedemento a presentou. – Titularidade da conta de cargo. Si a conta de cargo é titularidade do obrigado ao pago, poderá acreditarse mediante calquera documento expedido pola entidade de crédito no que figure o IBAN e o nome e apelidos ou razón social do titular. Pero si o titular da conta non é o obrigado ao pago, requirirase autorización expresa deste, e achega de copia do seu DNI.2. Non se esixirá a achega da documentación acreditativa da insuficiencia transitoria que impida o pago das débedas, que se enumera no apartado anterior: – Cando a cantidade a aprazar ou fraccionar polo concello de Ames non exceda de 3.000 €. – Cando o debedor fora declarado en concurso de acredores e teña convenio aprobado en vigor. Artigo 28.–Garantías en aprazamento ou fraccionamento.1. Non se esixirá garantía cando o solicitante sexa unha administración pública ou cando o importe das débedas xestionadas polo concello de Ames, no seu conxunto, sexa inferior a 6.000 €. A efectos de determinación de dita contía, acumularanse no momento da solicitude tanto as débedas a que ésta se refire como calquera outra do mesmo debedor para as que se teña solicitado e non resolto un aprazamento ou fraccionamento, así como o importe dos vencementos pendentes de ingreso deas débedas aprazadas ou fraccionadas, salvo que estén debidamente garantidas.2. Como regra xeral, o solicitante aportará garantía en forma de aval solidario de entidade de crédito ou de sociedade de garantía recíproca, ou certificado de seguro de caución.3. Cando se solicite admisión de garantía distinta das enumeradas no apartado anterior, pola imposibilidade de obtela ou porque a súa aportación comprometa gravemente a viabilidade da actividade económica, poderanse aceptar outras garantías que se consideren suficientes, entre elas, hipoteca unilateral sobre bens inmobles, no caso de que o principal da débeda exceda de 12.000€ e o debedor sexa unha persona xurídica. Neste suposto, ademais da documentación do artigo 27, achegarase a seguinte: – Xustificación documentada da imposibilidade de obter aval solidario e certificado de seguro de caución, expedida dentro do mes anterior á data de presentación da solicitude, a lo menos de tres entidades, e sendo unha delas a que opera habitualmente co interesado. – Si propón garantía de bens, achegará: a) valoración dos mesmos efectuada por empresas ou profesionais independentes inscritos no Rexistro de Entidades Especializadas de Tasación do Banco de España. A valoración non terá unha antigüidade superior a seis meses, e a valoración non estará suxeita a ningún tipo de condicionante. b) escritura pública do inmoble que ofrece en garantía c) certificación rexistral de dominio e das cargas do inmoble. A certificación non terá unha antigüidade superior a dez días. O debedor ostentará o 100% da propiedade plena do inmoble. O ben deberá figurar libre de cargas e gravámenes que puideran dificultar a súa execución.4. A garantía cubrirá o principal da débeda mais os xuros mais o 25% da suma de ambas cantidades, sen que o importe garantido sexa inferior a contía total da débeda no momento de solicitude do aprazamento/ fraccionamento mais o xuros xerados.5. Si a garantía constituída é o aval ou seguro de caución, deberá exceder, cando menos, en seis meses do prazo garantido.6. A resolución de concesión especificará a garantía que o solicitante deberá achegar ou, no seu caso, a dispensa da garantía.7. A garantía deberá achegarse no prazo dun mes dende o día seguinte ao de notificación da concesión, cuxa eficacia quedará condicionada á presentación daquela e á aceptación formal da mesma polo concello. Si transcorrido o prazo anterior sen a achega da garantía, continuarase co procedemento de constrinximento si se tivera solicitado en período executivo, ou iniciarase o procedemento de constrinximento si se solicitara no período voluntario pero este xa rematara.8. Si a garantía consiste en ben inscrito no Rexistro público, o documento de formalización da garantía remitirase a dito Rexistro para que se anote o seu contido. Os gastos de inscrición rexistral correrán de conta do debedor, e serán considerados como costas do procedemento de formalización da garantía. Artigo 29.–Criterios de concesión de aprazamentos ou fraccionamentos.1. Os criterios xerais para fixar o prazo máximo dun aprazamento ou fraccionamento son: En ningún caso se concederán aprazamentos ou fraccionamentos por períodos que excedan do prazo de prescrición do dereito da administración para esixir o pago das débedas.2. Excepcionalmente, en situacións de exclusión social ou de risco de exclusión social poderanse aprazar ou fraccionar débedas por prazos superiores aos previstos ou dun importe inferior a 100€. Nestes supostos precisarase informe dos servizos sociais municipais, no que se evaluará a situación do obrigado ao pago con arreglo aos criterios establecidos nos artigos 3.3 e 4. e) e h) do Regulamento Municipal da Renda Social de Garantía Mínima, e no mesmo se concluirá si existe risco ou situación de exclusión social.3. Serán inadmitidas as solicitudes que: a) non comprendan a totalidade das débedas pendentes de pago en período executivo que xestione o concello e da acreditación do fraccionamento ou aprazamento de débedas fronte ao concello xestionadas pola Deputación, e cando non se atendera correctamente o requirimento para a subsanación desta deficiencia. b) as reiterativas doutras previamente denegadas, e respecto das que non exista modificación substancial algunha. c) se refira a débedas en período executivo e se presente con posterioridade á notificación do acordo de enaxenación de bens embargados.4. Serán denegadas as solicitudes de debedores que: a) incumpriron os termos dun aprazamento ou fraccionamento concedido anteriormente, e transcorreran menos de 18 meses dende a solicitude de aprazamento ou fraccionamento. b) non achegara ao concello a garantía do aprazamento ou fraccionamento concedido, incumprindo o disposto no artigo 28 desta ordenanza.5. O vencemento dos prazos coincidirá cos días 5 de cada mes, e cargaranse na conta ese mesmo día ou inmediato hábil posterior.6. A resolución deberá adoptarse no prazo de seis meses, e conterá os aspectos que sinala o artigo 52 do Regulamento Xeral de Recadación. Transcorrido dito prazo, a solicitude entenderase desestimada.7. Si a resolución fose denegatoria as consecuencias serán: a) Si a solicitude foi presentada en período voluntario de ingreso, coa notificación do acordo denegatorio se iniciará o prazo de ingreso regulado no artigo 62.2 da Lei 58/2003, do 17 de decembro, Xeral Tributaria. De non producirse o ingreso nese prazo, comezará o período executivo e deberá iniciarse o procedemento de constrinximento nos termos previstos no artigo 167.1 da Lei 58/2003, do 17 de decembro, Xeral Tributaria. De realizarse o ingreso en dito prazo, procederá a liquidación dos xuros de mora deveñados a partir do día seguinte ao de vencemento do prazo de ingreso en período voluntario ata a data do ingreso realizado no prazo aberto coa notificación da denegación. De non realizarse o ingreso, os xuros liquidaranse ata a data de vencemento de dito prazo, sen prexuízo dos que poidan deveñarse con posterioridade conforme ao disposto no artigo 26 da Lei 58/2003, do 17 de decembro, Xeral Tributaria. b) Si a solicitude foi presentada en período executivo de ingreso, deberá iniciarse o procedemento de prema nos termos previstos no artigo 167.1 da Lei 58/2003, do 17 de decembro, Xeral Tributaria, de non terse iniciado con anterioridade, e liquidaranse xuros unha vez efectuado o pago, de conformidade co artigo 72 do Regulamento Xeral de Recadación. Artigo 30.–Criterios de cómputo de xuros por aprazamento ou fraccionamento.1. As cantidades que se fraccionen ou apracen devengarán xuro de mora, e liquidaranse na forma que determina o artigo 53 do Regulamento Xeral de Recadación. Si o aprazamento ou fraccionamento foi solicitado en período executivo, a base de cálculo dos xuros non incluirá a recarga do período executivo.2. O tipo de xuro aplicable será o de mora vixente ao longo do período de aprazamento ou fraccionamento, salvo que se achegara garantía consistente en aval bancario ou en certificado de seguro de caución que procederá aplicar o xuro legal do diñeiro.3. Si durante a vixencia do fraccionamento se produxera un cambio no tipo de xuro aplicable, procederase á regularización dos xuros. Na notificación da concesión do fraccionamento ou aprazamento, advertirase de tal extremo. Tal regularización efectuarase automaticamente no último vencemento. Si esto non fora posible, practicarase a liquidación correspondente e se notificará para o seu ingreso nos prazos do artigo 62.2 da Lei 58/2003, do 17 de decembro, Xeral Tributaria, e si non se ingresase nese prazo, iniciarase o período executivo e se ditará a correspondente providencia de constrinximento. Artigo 31.–Actuacións en caso de falta de pago.1. Si se produxese o impago dalgún vencemento, actuarase de acordo co establecido no artigo 54 do Regulamento Xeral de Recadación.2. Ademais, Recadación deberá dar traslado de tal circunstancia a aquelas áreas municipais que xestionen servizos para os que se esixa estar ao corrente coa facenda do concello de Ames. Sección 4.ª.–Compensación de débedas Artigo 32.–Compensación.1. As débedas de natureza pública a favor do Concello de Ames, tanto en período voluntario como en executivo, poderán extinguirse total ou parcialmente por compensación cos créditos recoñecidos por aquela a favor do debedor en virtud dun acto administrativo.2. Cando a compensación se refira a débedas en período voluntario, será necesario que a solicite o debedor, coa excepción dos seguintes casos: a) as cantidades a ingresar e a devolver resulten da práctica dunha nova liquidación por anularse outra anterior. Neste caso, na notificación da nova liquidación procederase á compensación da cantidade que proceda e notificarase ao obrigado ao pago o importe diferencial para que o ingrese nos prazos establecidos no artigo 62.2 da Lei 58/2003, do 17 de decembro, Xeral Tributaria. b) as cantidades a ingresar e devolver que resulten dun mesmo procedemento de comprobación limitada ou dun mesmo procedemento de inspección, debendo ingresarse ou devolverse a cantidade diferencial que proceda.3. Nos restantes aspectos da compensación non regulados neste precepto, estarase ao disposto nos artigos 55 a 60 do Regulamento Xeral de Recadación. Sección 5.ª.–Outras formas de extinción da débeda Artigo 33.–Baixa por insolvencia.1. Son créditos incobrables, total ou parcialmente, os que non poidan facerse efectivos por resultar fallidos os obrigados ao pago. A estes efectos, enténdese por fallido o obrigado ao pago respecto ao que se ignore a existencia de bens ou dereitos embargables ou realizables de maneira inmediata para o cobro do débito.2. Unha vez declarados fallidos os debedores principais e os responsables solidarios, a acción de cobro dirixirase ao responsable subsidiario. Si non existiran responsables subsidiarios ou, si resultan fallidos, o crédito será declarado incobrable. A declaración de crédito incobrable efectuarase polo órgano competente, a proposta da Tesouraría, previo informe de Recadación.3. Con arranxo a criterios de eficiencia, se determinarán pola Tesouraría as actuacións concretas que deberán realizarse a efectos de xustificar a declaración de crédito incobrable.4. A declaración total ou parcial dun crédito incobrable por insolvencia do debedor e dos responsables suporá a súa baixa provisional na contía a que se refira dita declaración, sen que elo impida actuar contra quen proceda, en tanto non se producira a prescrición do dereito da Administración para esixir o pago.5. A declaración de fallido de persoas ou entidades inscritas no Rexistro Mercantil será anotada neste en virtude de mandamento expedido pola Tesouraría. Con posterioridade á anotación, o Rexistro comunicará á Tesouraría municipal calquera acto que se presente a inscrición ou anotación relativo a ditas persoas ou entidades.6. Declarado fallido un obrigado ao pago, as débedas de vencemento posterior á declaración poderán datarse por referencia a dita declaración, previa comprobación de que o debedor principal non incurriu en solvencia sobrevida e de que non existen novos responsables aos que se lles poidan esixir as débedas.7. Recadación vixiará a posible solvencia sobrevida dos obrigados ao pago declarados fallidos. De producirse tal circunstancia con anterioridade á data de prescrición dos créditos, rehabilitaranse estos e retomarase o procedemento de recadación partindo da situación na que se atopaba no momento da declaración de crédito incobrable ou baixa por referencia. Artigo 34.–Prescrición.1. Prescribirán ós catro anos os seguintes dereitos: a) O dereito do Concello para determinar a débeda tributaria mediante a oportuna liquidación. b) O dereito do Concello para esixir o pagamento das débedas tributarias liquidadas e autoliquidadas. c) O dereito a solicitar as devolucións derivadas da ordenanza de cada tributo, as devolucións de ingresos indebidos e o reembolso do custo das garantías. d) O dereito a obter as devolucións derivadas da normativa de cada tributo, as devolucións de ingresos indebidos e ou de reembolso do custo das garantías.2. O prazo de prescrición comezará a contarse: No caso a), dende o día seguinte a aquel en que remate o prazo regulamentario para presentar a correspondente declaración ou autoliquidación. Nos tributos de cobro periódico por recibo, cando para determinar a débeda tributaria mediante liquidación non sexa necesaria a presentación de declaración ou autoliquidación, o prazo de prescrición comezará dende o día de deveño do tributo. No caso b), dende o día seguinte a aquel en que remate o prazo de pagamento voluntario, sen prexuízo do disposto no artigo 67.2 da Lei 58/2003, do 17 de decembro, Xeral Tributaria respecto dos responsables solidarios. No caso c), dende o día seguinte a aquel en que finalice o prazo para solicitar a devolución derivada da normativa de cada tributo ou, en defecto de prazo, dende o día seguinte a aquel no que puido solicitarse a devolución; dende o día seguinte a aquel no que se realizou o ingreso indebido ou dende o día seguinte á finalización do prazo para presentar a autoliquidación si o ingreso indebido se realizou dentro de dito prazo; ou dende o día seguinte en que adquira firmeza a sentencia ou resolución administrativa que declare total ou parcialmente a improcedencia do acto. No caso d), dende o día seguinte a aquel en que remate o prazo fixado na ordenanza para practicar a devolución ou dende o día seguinte ao de notificación do acordo que recoñeza o dereito á devolución.3. Os prazos de prescrición ós que se refire o apartado 2 anterior interrómpense por actuacións da administración tributaria, así como dos obrigados tributarios, nos termos regulados no artigo 68 da Lei 58/2003, do 17 de decembro, Xeral Tributaria.4. A prescrición ganada extingue a débeda tributaria.5. A prescrición aplicarase de oficio sen necesidade de que a invoque o obrigado ao pagamento. CAPÍTULO II.–PROCEDEMENTO DE RECADACIÓN Sección 1.ª.–Disposicións xerais Artigo 35.–Períodos de recadación.1. A recadación comprende o exercicio de funcións administrativas tendentes á realización das débedas tributarias.2. A recadación pode realizarse: a) en período voluntario, mediante o pagamento da totalidade da débeda: a.1. si se trata de autoliquidacións, no prazo que estableza a normativa especifica do tributo a.2. si se trata de liquidacións practicadas pola Administración, no prazo que figure na carta de pago remitida ao obrigado ao pago, sen que o prazo poida ser inferior ao disposto no artigo 62.2 da Lei 58/2003, do 17 de decembro, Xeral Tributaria: – Si a notificación da liquidación se efectúa entre os días 1 e 15 do mes, dende a recepción da notificación ata o día 20 do mes seguinte, ou inmediato hábil posterior – Si a notificación da liquidación se efectúa entre os días 16 e último do mes, dende a recepción da notificación ata o día 5 do segundo mes posterior, ou inmediato hábil seguinte a.3. si se trata de tributos de devengo periódico e notificación colectiva xestionados por recibo, no prazo que determine o Concello no anuncio de cobranza que se publique no BOP e na sede electrónica do Concello. b) en período executivo, mediante o pagamento espontáneo da débeda coas recargas do artigo 28.2 da Lei 58/2003, do 17 de decembro, Xeral Tributaria, ou a través do procedemento de constrinximento coas recargas do artigos 28.3 ou do 28.4 da Lei Xeral Tributaria, según proceda. Artigo 36.–Recaudación por actuacións urbanísticas.1. Os propietarios dos terreos afectados por unha actuación urbanística polo sistema de cooperación, estarán obrigados a soportar os custes da urbanización, aprobando o concello as liquidacións das cuotas de urbanización, e recadándoas polo procedemento de constrinximento si non se ingresan en período voluntario. Cando o propietario dun terreo da unidade de actuación, a quen se lle esixe o pago dunha cota de urbanización, manifeste que desexa satisfacer a débeda mediante a entrega da finca a favor da entidade acredora, o concello valorará a proposta e, caso de aceptala, darase por rematado o procedemento executivo.2. Cando a actuación urbanística se realice polo sistema de compensación, a Xunta de Compensación será responsable fronte o concello da realización das obras de urbanización. A Xunta de Compensación poderá solicitar ao concello que realice a recaudación executiva, si as cotas resultan impagadas dentro do período voluntario de ingreso, previa acreditación de tal circunstancia. A área de Urbanismo emitirá informe proposta da solicitude da Xunta de Compensación, figurando expresamente no mesmo a acreditación da correcta notificación das cotas e do seu impago no período voluntario de ingreso establecido ao efecto.3. As Entidades Urbanísticas de Conservación poderán solicitar ao concello que recade as cotas pola vía de prema. A área de Urbanismo emitirá informe proposta da solicitude das Entidades Urbanísticas de Conservación, figurando expresamente no mesmo a acreditación da correcta notificación das cotas e do seu impago no período voluntario de ingreso establecido ao efecto. Sección 2.ª.–Recaudación en período voluntario Artigo 37.–Recaudación en período voluntario. O ingreso de débedas en período voluntario deberá realizarse nos prazos previstos na letra a) do artigo 35.2. a) desta ordenanza. Sección 3.ª.–Recadación en período executivo Artigo 38.–Recadación en período executivo.1. O período executivo iníciase: a) para recibos de vencemento periódico e notificación colectiva e para liquidacións notificadas, non ingresadas no período voluntario de ingreso, ao día seguinte ao de vencemento de dito prazo. b) para débedas autoliquidadas e presentadas sen realizar o ingreso, ao día seguinte do prazo que estableza a ordenanza reguladora de cada exacción para efectuar o ingreso, ou se a presentación da autoliquidación fora posterior a este prazo, no día da súa presentación.2. O inicio do período executivo suporá a esixencia dos xuros de mora e recargas do período executivo, nos termos dos artigos 26 e 28 da LXT e, no seu caso, as costas do procedemento de constrinximento. Artigo 39.–Procedemento de constrinximento.1. O procedemento de constrinximento impúlsase de oficio en todos os trámites e, unha vez iniciado, substanciarase de acordo co Regulamento Xeral de Recadación, coas seguintes especificidades: – Débedas por importe inferior ao custo mínimo de recadación: ao abeiro do artigo 4.1. a) do Regulamento Xeral de Recadación e do artigo 16 da Lei Xeral Presupostaria, con motivo do peche de cada exercicio poderanse datar débedas cuxo principal notificado en período voluntario non supere os 6,01 €, por entenderse que é o custo mínimo de recadación estimado, sempre e cando se cumpran as seguintes condicións: a) Non existan créditos recoñecidos por acto administrativo a favor do mesmo obrigado ao pago que permitan extinguir a débeda por compensación b) Que o importe acumulado de débedas en executiva dun mesmo debedor excedan do importe anterior. A Tesouraría, partindo da relación de débedas impagadas en período voluntario emitida por Recadación que estean incursas na situación anterior, efectuará proposta ao órgano competente para a súa baixa. Aos efectos do custo mínimo de recadación do IBI, estarase ao que dispón a ordenanza fiscal reguladora do imposto. – Débedas con ausencia de datos esenciais: non se providenciarán os recibos ou liquidacións nos que non figure ou figure de forma incompleta o nome e apelidos ou denominación social e NIF do obrigado ao pago. Nas débedas indicadas no parágrafo anterior, tras a realización da actuacións de comprobación, investigación e verificación de datos oportuna, sen que fose posible e depuración e corrección dos mesmos, poderanse dar de baixa, previo acordo do órgano competente e a proposta da Tesouraría, precisándose informe de Recadación no que quede constancia das actuacións efectuadas.2. O procedemento de constrinximento iníciase mediante a notificación da providencia de constrinximento ditada pola Tesouraría Municipal. Unha vez iniciado, o procedemento de constrinximento suspenderase só nos casos previstos no artigo 165 da Lei 58/2003, do 17 de decembro, Xeral Tributaria, 73 do Regulamento Xeral de Recadación e no Regulamento de revisión en Vía Administrativa.3. A providencia de constrinximento constitúe o título suficiente para iniciar o procedemento de constrinximento e ten a mesma forza executiva que a sentenza xudicial para proceder contra os bens e dereitos dos obrigados ao pago.4. A providencia de constrinximento poderá ser impugnada ante a Tesouraría polos motivos taxados no artigo 167.3 da Lei 58/2003, do 17 de decembro, Xeral Tributaria: a) Extinción total da débeda ou prescrición do dereito a esixir o pago. b) Solicitude de aprazamento, fraccionamento ou compensación en período voluntario e outras causas de suspensión do procedemento de recadación. c) Falta de notificación da liquidación. d) Anulación da liquidación. e) Erro ou omisión no contido da providencia de constrinximento que impida a identificación do debedor ou da débeda constrinxida.5. Unha vez iniciado o período executivo e notificada a providencia de constrinximento, o pago da débeda tributaria deberá efectuarse nos seguintes prazos: a) Se a notificación da providencia se realiza entre os días 1 e 15 de cada mes, desde a data de recepción da notificación ata o día 20 de dito mes ou, se este non fora hábil, ata o inmediato hábil seguinte. b) Se a notificación da providencia se realiza entre os días 16 e último de cada mes, desde a data de recepción da notificación ata o día 5 do mes seguinte ou, se este non fora hábil, ata o inmediato hábil seguinte.6. Se o obrigado tributario non efectuara o pago dentro do prazo ao que se refire o apartado anterior, procederase ao embargo dos seus bens, advertíndose así na providencia de constrinximento.7. Contra a dilixencia de embargo dos bens que formen o patrimonio do debedor só serán admisibles os seguintes motivos de oposición: a) Extinción da débeda ou prescrición do dereito a esixir o pago. b) Falta de notificación da providencia de constrinximento. c) O incumprimento das normas reguladoras do embargo contidas na Lei 58/2003, do 17 de decembro, Xeral Tributaria e normas ditadas no seu desenvolvemento. d) Suspensión do procedemento de recadación.8. No procedemento de constrinximento, cando o importe obtido fose insuficiente para liquidar integramente a totalidade dos compoñentes dunha mesma débeda, a aplicación do ingreso realizarase, en primeiro lugar ás costas e, de seguido e proporcionalmente, ao principal da débeda e ás recargas do período executivo, cancelándose, en último lugar, os xuros de demora deveñados. Artigo 40.–Principio de proporcionalidade.1. En orde a respectar os principios de eficiencia, eficacia e proporcionalidade dos artigos 3 e 169.1 da Lei 58/2003, do 17 de decembro, Xeral Tributaria.2. A Tesouraría ditará as Instrucións de orde interno a efectos de concretar o principio de proporcionalidade de xustificar a declaración de fallido dun obrigado tributario ou de crédito incobrable, así como, no seu caso, a contía mínima da débeda para o ditado de ordes de embargo de bens e dereitos previstas no artigo 169 da Lei 58/2003, do 17 de decembro, Xeral Tributaria, Artigo 41.–Dilixencias de embargo. Vencido o prazo do artigo 62.5 da Lei 58/2003, do 17 de decembro, Xeral Tributaria, sen realizar o ingreso, procederase, en cumprimento do mandato da providencia de constrinximento, ao embargo dos bens e dereitos que procedan. Artigo 42.–Valoración de bens e tipo da poxa.1. A valoración dos bens embargados efectuarase de acordo co prezo de mercado e con arranxo a criterios habituais de valoración.2. A valoración de vehículos efectuarase pola Recadación municipal, empregarase a Orde do Ministerio de Facenda pola que se aproban os precios medios de venda aplicables na xestión do Imposto sobre Transmisións Patrimoniais e Actos Xurídicos Documentados, Imposto sobre Sucesións e Donacións e Imposto Especial sobre determinados Medios de Transporte, e aplicaranse coeficientes correctores atendendo ao estado do vehículo.3. A valoración de bens inmobles será realizada por funcionario adscrito á área de Urbanismo, previo nomeamento da Alcaldía, se ben poderase encomendar a taxación a empresas especializadas previa proposta motivada da necesidade do contrato.4. A valoración notificarase ao obrigado ao pago, e en caso de discrepancia serán de aplicación os apartados 3 e 4 do artigo 97 do Real Decreto 520/2005, do 13 de maio, polo que se aproba o Regulamento Xeral de Recadación.5. O importe da valoración será o tipo da poxa. Si existen cargas ou gravames e non superan a valoración, o tipo verá determinado pola diferencia entre a valoración e o valor actualizado das cargas ou gravames anteriores e preferentes ao dereito anotado polo concello de Ames; si as cargas ou gravames exceden da valoración, o tipo será o menor importe entre débitos mais costas ou valoración. Artigo 43.–Procedemento de enaxenación dos bens embargados.1. O procedemento ordinario de enaxenación dos bens embargados é a subasta.2. Poderán enaxenarse por concurso ou por adxudicación directa nos supostos do artigo 106 e 107 do Real Decreto 520/2005, do 13 de maio, polo que se aproba o Regulamento Xeral de Recadación, respectivamente. Artigo 44.–Acordo de enaxenación e anuncio da subasta.1. O órgano competente acordará a enaxenación mediante subasta dos bens embargados que estimen bastantes para cubrir o débito perseguido e as costas do procedemento, evitando, no posible, a venda dos de valor notoriamente superior aos débitos, sen prexuízo de que se autorice posteriormente a enaxenación dos que fosen precisos. O acordo de enaxenación conterá os datos identificativos do debedor, do ben e do tipo para a subasta, e os restantes aspectos que esixe o artigo 101.1 do Real Decreto 520/2005, do 13 de maio, polo que se aproba o Regulamento Xeral de Recadación.2. A subasta anunciarase mediante publicación no Boletín Oficial do Estado, e abrirase transcurridas a lo menos 24 horas dende a publicación do anuncio. O anuncio conterá a data de subasta e a dirección electrónica que corresponda á subasta no Portal de Subastas.3. Ademais poderase acordar a publicación da subasta en medios de comunicación de gran difusión, nalgunha publicación especializada, cando a xuízo da Tesouraría resulte conveniente pola natureza dos bens, e sempre e cando o custe da publicación sexa proporcionado ao valor dos bens. Artigo 45.–Licitadores.1. Coa excepción do persoal adscrito a recadación, dos taxadores, dos depositarios dos bens e do persoal directamente vencellado ao procedemento de constrinximento, poderá participar na subasta, sempre e cando posúa capacidade de obrar e non teña impedimento ou restrición legal para elo.2. Os interesados en participar na licitación presentarán as súas ofertas en sobre pechado, no que se incluirá o depósito, dende o día seguinte ao anuncio de poxa e ata dúas horas antes da celebración desta. Ditas ofertas terán o carácter de máximas e serán rexistradas nun libro que a tal efecto se levará en Recadación.3. O depósito será do 5% do tipo de subasta dos bens polos que desexe poxar. Nos restantes termos que afectan ao depósito, estarase ao disposto no artigo 103 bis. Artigo 46.–Desenvolvemento da subasta. A presentación de ofertas realizarase en todo caso de forma electrónica no Portal de Subastas da Agencia Estatal Boletín Oficial del Estado, nos termos que dispón a Resolución de 7 de outubro de 2019 pola que se fan públicas as condicións nas que se desenvolverán os procedementos de enaxenación no Portal de Subastas da Axencia do BOE. TÍTULO IV.–INSPECCIÓN Artigo 47.–Planificación das actuacións inspectoras.1. O exercicio das funcións inherentes á inspección dos tributos adecuarase ao plan de actuacións inspectoras, sen prexuízo da iniciativa dos actuarios de acordo cos criterios de eficacia e oportunidade.2. O plan de inspección comprende as estratexias e obxectivos xerais das actuacións inspectoras e concretarase en programas definidos sobre sectores económicos, áreas de actividade, operacións e supostos de feito, relacións xurídico tributarias ou outros, conforme os que a inspección desenvolvera a súa actividade.3. O plan de inspección, que se integra no plan de control tributario, é reservado, non sendo susceptible de publicación. Artigo 48.–Especialidades do procedemento de inspección.1. Con carácter xeral as funcións da inspección levaranse a cabo de acordo con previsto na Lei 58/2003, do 17 de decembro, Xeral Tributaria, Regulamento Xeral das Actuacións e procedementos de xestión e inspección tributaria e desenvolvemento das normas comúns dos procedementos de aplicación dos tributos e as especialidades previstas neste artigo.2. A unidade administrativa competente para a tramitación do procedemento de inspección poderá requirir ao obrigado tributario a documentación necesaria para a correcta comprobación e, no seu caso, regularización da súa situación xurídico tributaria, podendo solicitar a información nun formato concreto que reúna os requisitos de lexibilidade e accesibilidade (Access, Excel, o compatibles). 3. A aportación da documentación requirida na tramitación do procedemento de inspección poderá realizarse a través da Oficina Virtual Tributaria do concello de Ames.4. As actas derivadas do procedemento inspector poderán subscribirse electronicamente a través da Oficina Virtual Tributaria mediante calquera sistema de firma electrónica aceptado polo concello de Ames. TÍTULO V.–A POTESTADE SANCIONADORA EN MATERIA TRIBUTARIA CAPÍTULO I.–INFRACCIÓNS E SANCIÓNS Artigo 49.–Réxime xurídico. O exercicio da potestade sancionadora tributaria axustarase ao disposto na Lei 58/2003, do 17 de decembro, Xeral Tributaria, no Real Decreto 2063/2004, do 15 de outubro, polo que se aproba o Regulamento Xeral do réxime sancionador tributario e as especialidades previstas neste Título. Artigo 50.–Disposicións xerais sobre infraccións e sancións tributarias.1. Os obrigados tributarios non incorrerán en responsabilidade por infracción tributaria, cando as accións ou omisións constitutivas de infracción tributaria foran realizadas por quen careza de capacidade de obrar no ámbito tributario, cando deriven dunha decisión colectiva quenes tiveran salvado o seu voto, cando fosen imputables a unha deficiencia técnica dos programas informáticos facilitados polo concello de Ames para o cumprimento das obrigas tributarias ou cando se tivera posto a dilixencia necesaria para o cumprimento das obrigas tributarias de acordo coa definición que desta efectúan os artigos 179.2. d e 206 bis da Lei 58/2003, do 17 de decembro, Xeral Tributaria.2. Non se imporán sancións nos casos en que voluntariamente exista regularización da situación tributaria ou subsanación das declaracións, autoliquidacións ou comunicacións de datos presentadas incorrectamente con anterioridade, sempre que fose anterior a comunicación de inicio dun procedemento de xestión ou inspección tributaria. Si o ingreso se efectúa con posterioridade, terá o carácter de anticipo a conta da liquidación que proceda, e non diminuirá as sancións que proceda impoñer.3. As sancións tributarias non se transmitirán a herdeiros nin a legatarios das persoas físicas infractoras. Sí se transmitirán, aos sucesores das sociedades e entidades disoltas, nos termos do artigo 40 da Lei 58/2003, do 17 de decembro, Xeral Tributaria. Artigo 51.–Infraccións tributarias e cualificación. Sancións tributarias.1. Son infraccións tributarias as accións e omisións dolosas ou culposas con calquera grado de neglixencia tipificadas e sancionadas como tales na Lei 58/2003, do 17 de decembro, Xeral Tributaria ou calquera outra lei.2. Cada infracción tributaria calificarase de forma unitaria como leve, grave ou moi grave de acordo cos artigos 191 a 206 da Lei 58/2003, do 17 de decembro, Xeral Tributaria.3. Excepto que a Lei 58/2003, do 17 de decembro, Xeral Tributaria estableza unha sanción pecuniaria fixa ou indique unha porcentaxe diferente, cada infracción tributaria se sancionará: a) Si é leve, mediante a imposición dunha multa pecuniaria do 50% sobre a base da sanción. b) Si é grave, mediante a imposición dunha multa pecuniaria do 50% ao 100% sobre a base da sanción. A sanción graduarase incrementando a porcentaxe mínima en atención aos criterios de comisión repetida das infraccións e de prexuízo económico para a facenda municipal, nos termos dos artigos 187.1. a) da Lei 58/2003, do 17 de decembro, Xeral Tributaria. c) Si é moi grave, mediante a imposición dunha multa pecuniaria proporcional do 100 ao 150%. Graduarase incrementando a porcentaxe mínima en atención aos criterios de comisión repetida das infraccións e de prexuízo económico para a facenda municipal, nos termos dos artigos 187.1. a) da Lei 58/2003, do 17 de decembro, Xeral Tributaria. d) Si procede, imporanse tamén as sancións non pecuniarias de carácter accesorio cando se dean os supostos establecidos no artigo 186 da Lei 58/2003, do 17 de decembro, Xeral Tributaria.4. Os restantes criterios de graduación das sancións previstos no artigo 187 da Lei 58/2003, do 17 de decembro, Xeral Tributaria aplicaranse nos termos que proceda. Artigo 52.–Redución das sancións.1. A contía das sancións pecuniarias impostas ao abeiro dos artigos 191 a 197 da Lei 58/2003, do 17 de decembro, Xeral Tributaria reduciranse: a) Nun 50% nos supostos de actas con acordo. b) Nun 30% nos supostos de conformidade.2. Esta redución esixirase, sen mais trámite que a notificación ao interesado, si interpón recurso contencioso administrativo contra a regularización ou sanción contida nunha acta con acordo, si non ingresa en período voluntario, si non ingresa nos prazos do acordo de aprazamento ou fraccionamento solicitado en período voluntario de pago e garantido con aval ou certificado de seguro de caución, ou, nos supostos de conformidade, si interpón recurso contra a regularización.3. Calquera sanción, excepto as procedentes de actas con acordo, unha vez aplicada, no seu caso, a redución por conformidade, ademais reducirase nun 25% si concorren as seguintes circunstancias: a) Se ingresa o importe restante nos prazos de pago voluntarios do artigo 62.2 da Lei 58/2003, do 17 de decembro, Xeral Tributaria, ou nos prazos do aprazamento ou fraccionamento b) Non se interpón recurso contra a liquidación ou a sanción. Si se interpuxera, esta redución esixirase sen mais trámite que a notificación ao interesado. CAPÍTULO II.–PROCEDEMENTO SANCIONADOR Artigo 53.–Especialidades do procedemento.1. O interesado poderá prestar conformidade á proposta de imposición de sanción a través da Oficina Virtual Tributaria do concello de Ames mediante calquera sistema de firma electrónica aceptado polo mesmo, de acordo co artigo 10 da Lei 39/2015, do 1 de outubro, de Procedemento Administrativo Común das Administracións Públicas. TÍTULO V.–REVISIÓN EN VÍA ADMINISTRATIVA CAPÍTULO I.–MEDIOS E PROCEDEMENTOS DE REVISIÓN Sección 1.ª.–Medios de revisión Artigo 54. Medios de revisión 1. Os actos e actuacións de aplicación dos tributos e os actos de imposición de sancións tributarias poderán revisarse mediante: a) Procedementos especiais de revisión. b) Recurso de reposición.2. Os actos de aplicación dos tributos e de imposición de sancións que foran confirmados por sentencia xudicial firme, non serán revisables en ningún caso. Sección 2.ª.–Procedementos especiais de revisión Artigo 55.–Nulidade de pleno dereito e declaración de lesividade. Corresponderalle ó Pleno do concello de Ames a declaración de nulidade de pleno dereito, así como a declaración de lesividade para o interese público, dos actos ditados en materia tributaria, nos supostos e conforme ó procedemento establecido nos artigos 217 e 218 da Lei 58/2003 Xeral Tributaria, e nos artigos 4 a 9 do Regulamento de Revisión en vía administrativa. Artigo 56.–Revogación de actos.1. O concello de Ames poderá revogar os seus actos en beneficio dos interesados cando se estime que infrinxen manifestamente a lei, cando circunstancias sobrevidas que afecten a unha situación xurídica particular poña de manifesto a improcedencia do acto ditado, cando na tramitación do procedemento se tivera producido indefensión aos interesados, ou por calquera outra causa prevista na normativa aplicable.2. A revogación só será posible mentres non tivera transcorrido o prazo de prescrición.3. O procedemento de revogación iniciarase sempre de oficio, mediante proposta motivada do servizo correspondente. Artigo 57.–Rectificación de erros. O concello de Ames rectificará en calquera momento, mediante declaración do órgano que ditou o acto, de oficio ou a instancia do interesado, os erros materiais, de feito ou aritméticos sempre que non tivera transcorrido o prazo de prescrición. Artigo 58.–Procedemento de devolución de ingresos.1. Con carácter xeral, iniciase mediante solicitude do interesado, que acreditará o dereito invocado mediante modelo normalizado, e que dirixirá á unidade xestora da exacción.2. Non obstante, poderá acordarse de oficio a devolución, sempre e cando a Administración teña coñecemento da conta a nome de quen lle corresponda a devolución, nos seguintes supostos: – Cando se producira un ingreso duplicado – Cando despois de ingresarse unha liquidación, esta fose anulada por resolución administrativa ou xudicial 3. O expediente administrativo da devolución do ingreso xestionarase polo servizo responsable que elevará informe á Tesouraría para a emisión da proposta de resolución, salvo nos supostos de duplicidade de pago, en que a xestión corresponderá unicamente a recadación.4. Cando o dereito á devolución ven motivado pola resolución dun recurso, ou pola revisión de actos municipais, o recoñecemento de aquel precisará do informe proposta do servizo competente por razón da materia.5. O dereito á devolución de ingresos prescribe aos 4 anos. Sección 3.ª.–Recurso de reposición Artigo 59.–Recurso de reposición.1. Contra os actos de xestión, liquidación recadación e inspección, así como de sancións tributarias, ditadas polo concello de Ames, poderán ser obxecto de recurso de reposición interpoñerse recurso de reposición ante o órgano que ditou o acto.2. O prazo para a interposición do recurso será dun mes contado dende o día seguinte ao de notificación do acto impugnado, ou do seguinte a aquel en que se produzan os efectos do silencio administrativo. Tratándose de liquidacións incluídas en padróns ou matrículas de vencemento periódico e notificación colectiva o prazo contarase a partir da finalización do período de exposición pública, que coincidirá coa finalización do período voluntario de ingreso ao abeiro do artigo 6.4 desta ordenanza.3. O recurso rexerase polo disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, así como polos artigos 21 e seguintes do Real Decreto 520/2005, do 13 de maio, polo que se aproba o Regulamento de revisión en vía administrativa.4. A interposición do recurso non suspende a execución do acto, a menos que o interesado a solicite nos termos previstos no artigo 25 do Regulamento de revisión en vía administrativa.5. Contra a desestimación dun recurso de reposición poderá interpoñerse recurso contencioso administrativo. TÍTULO VII.–USO DE MEDIOS ELECTRÓNICOS, INFORMÁTICOS E TELEMÁTICOS CAPÍTULO I.–DOS MEDIOS ELECTRÓNICOS Artigo 60.–A sede electrónica.1. Á sede electrónica municipal accédese mediante Internet na dirección sede. concellodeames. gal, que incluirá unha Oficina Virtual Tributaria para a realización de trámites electrónicos.2. O Concello utilizará as técnicas e medios electrónicos, no desenvolvemento das súas actividades e nas relacións cos obrigados tributarios e os seus representantes, asegurando a dispoñibilidade, o acceso, a integridade, a autenticidade, a confidencialidade e a conservación dos datos que se xestionen no exercicio das súas competencias.3. Na Oficina Virtual Tributaria poden realizarse as consultas, trámites e xestións que se regulan na presente Ordenanza. As actuacións levadas a cabo nesta forma teñen a mesma validez que si se fixeron presencialmente.4. Para a realización de consultas de información xeral ou para realizar o pago dos ingresos de dereito público o Concello non requirirá a identificación dos interesados. Para consultar datos de carácter persoal, ou efectuar outros trámites e xestións que así o requiran, os interesados identificaranse na forma que establece a presente Ordenanza. Artigo 61.–Documentos administrativos electrónicos, copias e compulsas electrónicas.1. Os documentos administrativos electrónicos deberán ser expedidos e asinados electronicamente mediante os sistemas de firma previstos nesta Ordenanza. As imaxes obtidas e os documentos electrónicos terán a mesma validez e eficacia que os documentos orixinais achegados.2. Os documentos electrónicos xerados polo Concello conterán un código seguro de verificación (csv) xerado electronicamente, que permitirá a súa cotexo a través da OVT ou da sede Electrónica do concello.3. Os documentos en soporte de papel que forman parte dos expedientes administrativos serán obxecto de dixitalización e, no seu caso, conversión en copia ou, no seu caso, copia auténtica.4. Os documentos orixinais en papel dos que se xeraron copias electrónicas, devolveranse aos interesados. Artigo 62.–Identificación e firma electrónica dos cidadáns, persoas xurídicas e entidades sen personalidade xurídica.1. As persoas físicas poderán utilizar calquera dos seguintes sistemas de identificación para a realización de trámites tributarios por medios electrónicos: a) Certificados electrónicos cualificados de firma electrónica expedidos por prestadores incluídos na «Lista de confianza de prestadores de servizos de certificación». b) Sistemas baseados en certificados electrónicos cualificados de carimbo electrónico expedidos por prestadores incluídos na «Lista de confianza de prestadores de servizos de certificación» c) Sistema de clave concertada e calquera outro sistema que o concello considere válido nos termos e condicións que se establezan, sempre que conten cun rexistro previo como usuario que permita garantir a súa identidade, ao abeiro do Real Decreto Lei 14/2019, do 31 de outubro.2. As persoas físicas poderán asinar electronicamente empregando calquera certificado electrónico recoñecido ou cualificado de firma electrónica expedido por prestadores incluídos na «Lista de confianza de prestadores de servizos de certificación», o e calquera outro tipo de firma que permita acreditar a autenticidade da expresión da vontade e consentimento dos interesados.3. O Concello poderá establecer mecanismos de firma manuscrita dixitalizada para o seu uso, en relacións presenciais. Estes mecanismos deberán garantir, en todo caso, a confidencialidade dos datos de representación da firma, así como a non reutilización dos mesmos por parte da Entidade Local ou de terceiras persoas, e a integridade e inalterabilidade dos datos asinados.4. As persoas xurídicas e as entidades sen personalidade xurídica identificaranse e asinarán a través de certificado de representante de persoa xurídica ou entidade sen personalidade expedido por prestadores incluídos na «Lista de confianza de prestadores de servizos de certificación». 5. Só se requirirá aos interesados o uso obrigatorio de firma electrónica para: a) Formular solicitudes. b) Presentar declaracións responsables ou comunicacións. c) Interpor recursos. d) Desistir de accións. e) Renunciar a dereitos.6. O concello dará publicidade na súa sede electrónica aos sistemas de identificación e firma electrónica admitidos. CAPÍTULO II.–OFICINA DE ASISTENCIA EN MATERIA TRIBUTARIA Artigo 63.–Oficina de asistencia en materia tributaria.1. As persoas físicas poderán presentar as súas solicitudes e recursos na Oficina Virtual Tributaria e nas Oficinas de Xestión e Recadación Municipal. Os obrigados a relacionarse electronicamente co Concello presentarán as súas solicitudes e recursos a través da Oficina Virtual Tributaria que estará integrado co Sistema de Rexistro Municipal.2. As solicitudes, recursos e declaracións rexistraranse con detalle dos seguintes datos: a) Identidade do presentador. b) Data e hora de recepción. c) Número de rexistro. d) Resumo do contido.3. A Oficina Virtual Tributaria emitirá automaticamente un acuse da recepción da solicitude ou recurso que acreditará a data e hora en que se produciu a recepción e unha clave de identificación da anotación.4. As xestións electrónicas realizadas na Oficina Virtual Tributaria terán os mesmos efectos que as realizadas polo resto de medios.5. Todos os documentos electrónicos que se presenten a través da Oficina Virtual Tributaria deberán ter formato PDF. Disposicións adicionais Primeira. –En todo o non regulado na presente Ordenanza aplicarase a Lei 58/2003, do 17 de decembro, Xeral Tributaria, o Real Decreto 2063/2004, do 15 de outubro, o Real Decreto 1065/2007, de polo que se aproba o regulamento de xestión e inspección en materia tributaria, o Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, o Real Decreto 939/2005, do 29 de xullo, polo que se aproba o Regulamento Xeral de Recadación, a Lei 19/2013, do 9 de decembro, de transparencia, acceso á información pública e bo goberno, a Lei 39/2015, do 1 de outubro, do Procedemento Administrativo Común das Administracións Públicas, e demais disposicións aplicables. Segunda. –Os preceptos desta Ordenanza que, por razóns sistemáticas reproduzan aspectos da lexislación vixente, entenderase que son automaticamente modificados e/ou substituídos, no momento no que se modifiquen os ditos preceptos legais e regulamentarios. Terceira. –A aplicación do disposto no Título VII “Uso de medios electrónicos, informáticos e telemáticos” estará condicionada ao desenvolvemento das aplicacións necesarias para a súa implementación. Disposición derrogatoria Coa entrada en vigor desta Ordenanza queda derrogada a anterior (B. O. P. n.º 243, de decembro de 2010), así como as súas modificacións. Disposición final A presente ordenanza foi aprobada polo Pleno da Corporación e entrará en vigor o día da súa publicación definitiva no Boletín Oficial da Provincia, permanecendo en vigor en tanto non se acorde a súa modificación ou derrogación expresa. Ames, 5 de maio do 2020. O alcalde José M. Miñones Conde